Privateering

Privateering er det sjuande soloalbumet til den britiske musikaren Mark Knopfler, gjeve ut 3. september 2012 av Mercury Records. Det var det første doble studioalbumet til Knopfler i den 35 år lange karrieren hans som plateartist. Privateering inneheld tjue originale songar, og blandar sirlege bluesrock-songar med tradisjonell folk og country. Det vart spelt inn mellom  mars og desember 2011, og albumet fekk generelt positive kritikkar i Europa, og nådde toppen av salslistene i Austerrike, Tyskland, Noreg og Nederland, i tillegg til andre- eller tredjeplassen i Belgia, Italia, New Zealand, Poland, Spania, Sverige og Sveits. Albumet nådde åttandeplassen i Storbritannia.

Bakgrunn
I januar 2011 produserte Knopfler albumet The Sailor's Revenge for Bap Kennedy i British Grove Studios i London. Knopfler bygde det prisvinnande studioet i 2005 og spelte inn Kill to Get Crimson (2007) og Get Lucky (2009) der. I mars 2011 byrja Knopfler og Guy Fletcher å spele inn det neste soloalbumet til Knopfler i British Grove.

Innspeling
Privateering vart spelt inn i Studio 2 i British Grove Studios i London mellom 4. mars og 7. desember 2011, med meir korvokal, trommer og strykarar lagt til i februar 2012. Den 4. mars 2011 byrja Knopfler og Guy Fletcher førproduksjonen av det nye albumet. Dei neste tre månadane, medan Knopfler spelte gjennom nye songar, diskuterte dei to mogelege arrangement og dei beste instrumenta til å akkompagnere kvar song. Knopfler testa mange gitarar frå samlinga si for å finne den rette lyden til kvar song.

Seint i mai 2011 fekk Knopfler og Fletcher med seg Glenn Worf (bass), Richard Bennett (gitarar, bouzouki og tiple) og Jim Cox (piano, organ) i studio, i tillegg til Ian Thomas (trommer) som hadde spelt på Bap Kennedy-innspelinga tidlegare på året. Tidleg i juni fekk dei òg med seg folkemusikaren John McCusker (fele, cittern), Michael McGoldrick (fløyter, sekkepipe) og Phil Cunningham (trekkspel), medan Paul Franklin (pedalsteelgitar) kom seinare på månaden.

Utgjeving
Privateering vart gjeven ut 3. september 2012 i Storbritannia og Canada i fleire format. Det finst fleire versjonar:

Standardutgåva inneheld 20 spor, og er pakka som ein dobbel-CD, eller som ein dobbel-LP eller som digital nedlasting.
Luksusutgåva inneheld 25 spor. I tillegg til standardutgåva kom denne med ei bonus-CD med fem spor frå ei konsertøving hausten 2011. Denne var òg mogeleg å laste ned digitalt.
Super-luksusutgåve i form av ein boks med 23 studiosongar. Denne inneheldt standardutgåva på CD og LP, i tillegg til ein eksklusiv CD med tre spor, og eit kort med ein eksklusiv kode for å laste ned ein heil konsert. Boksen kom òg med ein dokumentar-DVD, A Life in Songs, og eit nummerert ark. Boksen hadde ikkje med bonus-CDen med fem konsertopptak, som luksusutgåva hadde.

Privateering vart først ikkje gjeve ut i USA på grunn av ein kontraktkrangel mellom Knopfler og det langvarige selskapet hans i USA, Warner Bros. Records. Den 9. juli 2013 annonserte Knopfler at han hadde fått ny distribusjonsavtale med Universal Music Group og Privateering kom omsider ut i Nord-Amerika på Verve Records den 10. september 2013.

Turné
Privateering vart marknadsført med ein konsertturné i Nord-Amerika i lag med Bob Dylan. Turneen starta 5. oktober 2012 i Winnipeg i Manitoba, og omfatta 33 konsertar i 31 byar, og enda i Brooklyn i New York den 23. januar 2015. Konsertane bestod som regel av Knopfler og bandet hans som først spelte elleve songar, etterfølgd av Dylan og bandet hans som spelte fjorten songar, der Knopfler akkompagnerte Dylan på gitar på dei fire første songane. Besetninga til Knopfler var Mark Knopfler (gitar, vokal), Richard Bennett (gitar), Guy Fletcher (klaverinstrument), Jim Cox (piano, organ, trekkspel), Michael McGoldrick (whistles, sekkepipe), John McCusker (fiolin, cittern), Glenn Worf (bass) og Ian Thomas (trommer). Setlista frå denne turneen omfatta fleire nye songar frå Privateering, som «Redbud Tree», «Haul Away», «Privateering», «Miss You Blues», «Corned Beef City», «Yon Two Crows» og «I Used to Could».

Den europeiske delen av turneen til Knopfler starta 25. april 2013 i Bucharest i Romania og omfatta 70 konsertar i 63 byar, og enda 31. juli 2013 i Calella de Palafrugell i Spania. Turneen omfatta mellom anna seks konsertar i Royal Albert Hall i London.

Mottaking

I meldinga si for AllMusic gav James Christopher Monger albumet fire av fem stjerner, og kalla det Knopfler sitt «mest ambisiøse og stridbare album til no». Monger sa vidare:

I meldinga si for Rolling Stone gav Will Hermes albumet tre og ei halv av fem stjerner.

Innhald
Disk ein

Disk to

Bonusdisk på luksusutgåve

Bonusdisk på superluksusutgåva

Medverkande
Musikk
 Mark Knopfler – vokal, elektrisk, slide og akustisk gitarar, strykearrangement
 Richard Bennett – gitarar, bouzouki og tiple
 Jim Cox – piano, organ
 Guy Fletcher – klaverinstrument, vokal, strykearrangement
 John McCusker – fele, cittern
 Michael McGoldrick – fløyter, sekkepipe
 Phil Cunningham – trekkspel
 Glenn Worf – bassgitar, kontrabass
 Ian Thomas – trommer
 Kim Wilson – munnspel
 Tim O'Brien – mandolin, vokal
 Paul Franklin – pedal steelgitar
 Ruth Moody – vokal
 Rupert Gregson-Williams – vokal, dirigent
 Chris Botti – trompet
 Nigel Hitchcock – saksofon
 John Charnec – klarinett

Produksjon
 Mark Knopfler – produsent, design
 Guy Fletcher – co-produsent, lydteknikar, fotografi
 Chuck Ainlay – co-produsent, lydteknikar
 Bob Ludwig – mastering, Gateway Mastering Studios, Portland, Maine
 Johnnie Pilkington – plateomslag
 Big Fish – plateomslag
 Salvador Design – design

Lister

Album
 Liste (2012) Plassering Australia 25 Austerrike 1 Belgia (Vl) 2 Belgia (Wa) 3 Canada 23 Tsjekkia 5 Nederland 1 Finland 7 Frankrike 10 Tyskland 1Ungarn7 Irland 25 Italia 2New Zealand 3 Noreg 1Polen2 Portugal 12 Spania 2 Sverige 2 Sveitsisk 2 Tyrkia 2 UK Album Chart 8

Årslister
Liste (2012)PlasseringBelgia (Flandern)76Belgia (Wallonia)95Nederland28Italia77Polen8Sveitsisk93

Kjelder

Denne artikkelen bygger på «Privateering (album)» frå ,  den 24. januar 2015.  


Bakgrunnsstoff
 Privateering på den offisielle heimesida til Mark Knopfler

Kategori:Mark Knopfler-album
Kategori:Musikkalbum frå 2012
Kategori:Album produserte av Mark Knopfler
Kategori:Album produserte av Chuck Ainlay
Kategori:Album produserte av Guy Fletcher
Kategori:Nummer-ein-album i Austerrike
Kategori:Nummer-ein-album i Nederland
Kategori:Nummer-ein-album i Tyskland